EkBass/fiwiki-20250220-pages-articles huggingface dataset:
Dorothea Binz

Dorothea ”Thea” Binz (16. maaliskuuta 1920 – 2. toukokuuta 1947) oli SS- naisvartija Ravensbrückin keskitysleirillä toisen maailmansodan aikana. Hänet tunnetaan yhtenä natsi-Saksan keskitysleirien sadistisimmista vartijoista. Binz syntyi keskiluokkaiseen saksalaisperheeseen Dusterlakessa, Saksassa (lähellä Fürstenbergia ja Ravensbrückia). Binz jätti koulun 15-vuotiaana. Vuonna 1939 hän tarjoutui vapaaehtoiseksi Ravensbrückin keskitysleirille. Binz oli opiskellut keittiöharjoittelijana ja hän pyrki aluksi kokiksi, mutta koska keittiötehtäviä ei ollut tarjolla, hänet lähetettiin Ravensbrückiin 1. syyskuuta 1939 vartijakoulutukseen. Binz tunnettiin raakalaismaisena naisvartijana (SS-Aufseherin). Hän työskenteli leirin useissa osissa, muun muassa keittiössä ja pyykkituvalla. Myöhemmin hänen on kerrottu olleen esimiehenä bunkkerissa, jossa naisvankeja kidutettiin ja tapettiin. Elokuussa 1943 Binz ylennettiin naisvartijoiden varapäälliköksi. Esikunnan jäsenenä vuosina 1943 ja 1945 hän johti yli sadan naisvartijan koulutusta ja palvelusta. Binz harjoitti raaimpia naisvartijoita, kuten Ruth Closiusta. Ravensbrückissä koulutetut SS-naiset palvelivat yli 200:lla naisten leirillä ympäri Puolaa, Saksaa, Itävaltaa ja Itä-Ranskaa. Binz oli vastuussa yli 50 000 nais- ja alaikäisestä vangista. Hänen esimiehiään olivat Lagerleiterin Erna Rose, Oberaufseherin Johanna Langefeld ja komendantti Max Koegel. Vuonna 1944 Ravensbrückiin saapui suuria määriä naisia ja lapsia Auschwitzin keskitysleiriltä, Majdanekista, Płaszówista, Stutthofista ja useilta muilta orjaleireiltä Puolasta. Binz johti joukkoteloituksia ja lähetyksiä kaasukammioihin ja myös vankien näännyttämistä nälkään, vakavaa pahoinpitelyä ja palelluttamista kuoliaaksi. On väitetty, että Binz hakkasi puolalaisen vangin hengiltä kirveellä pakkotyökomennuksen aikana. Vankien muistelmateoksissa on lukuisia kuvauksia Binzin väkivaltaisuudesta ja julmuudesta. Ravensbrückissa nuoren Binzin on sanottu hakanneen, läimineen, potkineen, ampuneen, piiskanneen ja pahoinpidelleen naisvankeja jatkuvasti. Hänen on kerrottu kulkeneen leirillä piiskan ja koiran kanssa ja voineen valita kenet tahansa naisen tapettavaksi tai hakanneen tämän kuoliaaksi. Ranskalaiset vangit kutsuivat häntä nimellä "La Binz". Binzillä oli leirillä miesystävä, SS-upseeri Edmund Bräuning. Heidän kerrotaan tehneen leirillä romanttisia kävelyretkiä katsellen vankeja hakattavan, minkä jälkeen he kävelivät nauraen pois. He asuivat leirin muurien ulkopuolella sijainneessa talossaan loppuvuoteen 1944, jolloin Bräuning siirrettiin Buchenwaldin keskitysleiriin. Binz pakeni Ravensbrückista kuolemanmarssin aikana. Binz joutui brittiläiseen sotaoikeuteen ja tuomittiin kuolemaan sotarikoksista. Hänet hirtettiin Hamelnissa Saksassa 2. toukokuuta 1947. Hän oli kuollessaan 27-vuotias. ==Lähteet== Luokka:Holokaustin toteuttamiseen osallistuneet Luokka:Saksalaiset teloitetut Luokka:Sotarikoksista teloitetut Luokka:SS- naisavustajat Luokka:Vuonna 1920 syntyneet Luokka:Vuonna 1947 kuolleet
Darod

Darod eli darood on somaliklaani, jonka jäseniä asuu Somaliassa, Somalimaassa, Keniassa ja Etiopiassa (varsinkin Ogadenin alueella). Darood on suurin klaani Somaliassa. Sen alaklaaneja ovat Dhulbahante, Majeerteen, Mareehaan, Ogaaden ja Warsangeli. ==Historia== Tarun mukaan Darod-klaanin esi-isä tuli 900-luvulla Arabian niemimaalta Somalian pohjoisosaan ja nai Dir-klaanista vaimon. Nykykäsityksen mukaan tämä ei kuitenkaan pidä paikkaansa, koska arabialaiset nimet ilmestyivät käyttöön vasta 1400-luvulla. Abdi M. Kusow (1995) Somali Origin: Myth or Reality. Teoksessa The Invention of Somalia The Red Sea Press. Lawrencweville. NJ. USA ==Lähteet== ==Aiheesta muualla== *http://www.hiiran.com *http://www.somaliweyn.com Luokka:Somalian etniset ryhmät Luokka:Etiopian etniset ryhmät Luokka:Kenian etniset ryhmät Luokka:Djiboutin etniset ryhmät
Rahanwein

Rahanwein eli Rahanweyn on somaliklaani, jonka jäsenet asuvat Juba- ja Shebellejokien välisellä alueella Etelä- Somaliassa, sekä Bakoolin ja Bayn alueilla (gobol). Klaaniin kuuluu noin 17 prosenttia Somalian väestöstä. Useimmat puhuvat somalian kielen maay-murretta. Se jaetaan kahteen alaklaaniin, josta Digiliin kuuluu enimmäkseen rannikon asukkaita ja maanviljelijöitä, kun taas Miriflen jäsenet ovat perinteisesti sisämaan paimentolaisia. Rahanwein-klaanin esi-isien arvellaan muuttaneen nykyiselle asuma-alueelleen bantuekspansion mukana jo ennen Somalian paimentolaisklaaneja. He kuuluivat aikoinaan Shungwayan kuningaskuntaan, joka ylsi Afrikan itärannikkoa pitkin aina nykyisen Mosambikin alueelle. Paimentolaisklaaneista samalle alueelle ovat asettuneet muun muassa Hawiyet, jotka aikoinaan myös orjuuttivat maanviljelijöitä Somali Origin: Myth or Reality . == Lähteet == Luokka:Somalian etniset ryhmät
Enix

Enix kabushikigaisha () oli vuonna 1975 perustettu pääosin videopelien kehittämiseen ja julkaisuun keskittynyt yritys. Huhtikuussa Enix fuusioitui entisen kilpailijansa Squaren kanssa ja jatkoi toimintaansa nimellä Square Enix. Enixin suosituin pelisarja on yli 20 vuotta vanha Dragon Quest, joka koostuu kahdeksasta pääsarjan osasta sekä omia alasarjojaan muodostaneista spin-off-peleistä. Tunnetuimpia Enix-nimikkeitä ovat myös Soul Blazer ja Star Ocean sekä Gangan Comicsin painattama Fullmetal Alchemist -sarjakuva. ==Historia== Eidansha Boshu Service Centerin tytäryhtiönä aloittanut Enix toimi muiden yritysten kehittämien pelien julkaisijana. Ensimmäiset julkaisuun päätyvät tietokonepelit päätettiin perustaja Yasuhiro Fukushiman vuonna 1982 järjestämässä pelien ohjelmointikilpailussa, johon osallistui 300 ehdokasta. Valittuihin kuului Kōichi Nakamuran suunnittelema Door Door, joka Japanissa saavuttamansa 200 000 kappaleen myynnin ansiosta oli varhaisista Enix-peleistä menestyneimpiä. Alkuperäistä tietokoneversiota seuranneen konsolikäännöksen myötä se oli myös Enixin ensimmäinen Famicom-peli. Yhtiön tuottaisammaksi pelisarjaksi osoittautunut Dragon Quest sai alkunsa toukokuussa 1986. Ensimmäisen osa myi 1,5 miljoonaa kappaletta. Myyntiluvut kasvoivat peräkkäisinä vuosina ilmestyneiden jatko-osien myötä: Dragon Quest II:ta myytiin 2,4 miljoonaa kappaletta, Dragon Quest III:a taas 3,8 miljoonaa. Huhtikuussa 1989 Enix sulautettiin Konika Enixin ja Enix Productsin ohella emoyhtiö Eidansha Boshuun, jonka uudeksi nimeksi tuli Enix. Tietokonekeskeisen 1980-luvun jälkeen Enix julkaisi pelejä enimmäkseen konsoleille. Dragon Quest V ja VI sekä 2 uutta pelisarjaa aloittaneet Soul Blazer ja Star Ocean julkaistiin Super NES:lle. Dragon Quest VII:n alusta taas oli PlayStation. Enix vastasi myös samalle konsolille kehitetyn Tomb Raider III:n julkaisusta Japanissa. Vuonna 2001 Enixin maineikkaimpiin mangoihin kuuluvan Fullmetal Alchemistin julkaiseminen aloitettiin Gekkan Shōnen Gangan -lehdessä. Viimeisimpiä Enixin markkinoille tuomia pelejä ennen Square Enixin syntymistä olivat Star Ocean: Till the End of Time ja Dragon Quest Monsters: Caravan Heart. ==Tytäryhtiöitä== *Enix America Corporation oli Pohjois-Amerikassa julkaistavia Enixin pelejä lokalisoiva yritys, joka toimi vuosina 1990–1995. *Enix America, Inc. perustettiin marraskuussa 1999. Enix America Corporationia vastaavan yhtiön toiminta päättyi Enixin ja Squaren sulautumisen myötä. == Pelit == ==Lähteet== ==Aiheesta muualla== * Square Enixin virallinen sivusto * Enixin ja Squaren historia Luokka:Toimintansa lopettaneet pelitalot
Incognito Entertainment

Incognito Entertainment (alun perin nimellä Incog Inc.) oli videopeliyhtiö, jonka muodostivat alun perin SingleTrac-videopeliyhtiön jäsenet. Incognito sijaitsi Salt Lake Cityssä Utahissa, ja se oli osa SIE Santa Monica Studio -studiota. Yhtiön johdossa toimi sen perustaja Scott Campbell sekä pitkäaikainen työntekijä David Jaffe, joka työskenteli tuottajana ja suunnittelijana. Incognito suljettiin vuonna 2009. == Pelit == *Warhawk (PlayStation 3) *Calling All Cars! (PlayStation 3 -- PSN) *Twisted Metal: Head-On (PlayStation Portable) *Twisted Metal: Black (PlayStation 2) *Twisted Metal: Black Online (PlayStation 2) *Twisted Metal: Small Brawl (PlayStation) *War of the Monsters (PlayStation 2) *Downhill Domination (PlayStation 2) ==Lähteet== == Aiheesta muualla == * Profiili MobyGamesissä Luokka:Entiset yhdysvaltalaiset videopeliyritykset‎
Nugaal

Nugaal eli Nogal on Somalian alue, joka kuuluu Puntmaahan. Se on saanut nimensä Nugaal-joen mukaan. Alueen pääkaupunki on Garoowe. Nugaal sijaitsee Intian valtameren rannalla. Alueen pinta-ala on 26 180 neliökilometriä. Vuonna 2008 asukkaita arvioitiin olevan noin 154 000.World Gazetteer 2008 Vuoden 2004 Intian valtameren maanjäristys nostatti tsunamin, joka teki tuhoja myös Nugaalin rannikolla. == Lähteet == Luokka:Somalian alueet
David Morse

David Bowditch Morse (s. 11. lokakuuta 1953 Hamilton, Massachusetts, Yhdysvallat) on yhdysvaltalainen näyttelijä. ==Ura== Morse sai 1980-luvun alussa julkisutta roolistaan televisiosarjassa Sairaalan syke. Sen päätyttyä vuonna 1988 hän jatkoi uraansa niin televisiossa kuin elokuvissakin. Morse oli vuonna 2007 ehdolla Emmy-palkinnon saajaksi. ==Filmografia== ;Elokuvat * Emily on poissa, 1995 * 12 apinaa, 1995 * The Long Kiss Goodnight, 1996 * The Rock – paluu helvettiin, 1996 * Vihreä maili, 1999 * Todistettavasti elossa, 2000 * Dancer in the Dark, 2000 * 16 Blocks, 2006 * Paranoia, 2007 * The Hurt Locker, 2009 ;Televisio * Ajan valtiaat – Kapteeni Brian Engle * House, kolmas tuotantokausi * John Adams – George Washington. ==Yksityiselämä== Morse on ollut vuodesta 1982 naimisissa Susan Wheeler Duffin kanssa ja heillä on kolme yhteistä lasta. == Aiheesta muualla == * Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Sarah Roemer

Sarah Christine Roemer (s. 28. elokuuta 1984 San Diego, Kalifornia) on yhdysvaltalainen näyttelijä ja malli. Hänellä on ollut merkittävät roolit muiden muassa elokuvissa Kauna 2 (2006) ja Paranoia (2007) sekä televisiosarjassa Event. == Osittainen filmografia == * Paranoia, (Disturbia, 2007), Ashley * Kauna 2, (The Grudge 2, 2006), Lacey * Waking Madison, (2008), Madison Walker * Asylum, (2008), Madison * Hachiko – tarina uskollisuudesta, (Hachiko: A Dog's Story, 2009), Andy Wilson * Annetaan palaa!, (Fired Up!, 2009), Carly Davidson Lähde: == Lähteet == == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1984 syntyneet Luokka:Elävät henkilöt
Deggendorf

Deggendorf on kaupunki Baijerin osavaltiossa, kaakkoisessa Saksassa. Se kuuluu Ala-Baijerin hallintopiiriin ja Deggendorfin piirikuntaan. Kaupunki on Deggendorfin piirikunnan keskuskaupunki. Vuoden 2020 lopussa kaupungissa oli 33 750 asukasta. Tonava virtaa Deggendorfin kautta. == Historia == Varhaisin maininta Deggendorfista on peräisin Pyhän saksalais-roomalaisen keisarikunnan kuninkaan Henrik II:n vuoden 1002 kirjeestä Regensburgin Niedermünsterin luostarille. Deggendorf sai kaupunginoikeudet 1300-luvun alkupuoliskolla. Se oli tuolloin alueensa huomattavia kaupankäynnin solmukohtia. Deggendorf koki kolmikymmenvuotisessa sodassa väestöllisen katastrofin. Sodan aikana, vuosina 1633–1634, kaksi kolmaosaa kaupungin asukkaista kuoli ruttoon. Espanjan ja Itävallan perimyssotien aikana osia kaupungista poltettiin ja tuhottiin maan tasalle. Deggendorfin keskiaikainen kaupunginkuva katosi 1800-luvulla kaupunginporttien ja -muurien hävityksen yhteydessä. == Lähteet == == Aiheesta muualla == * Deggendorfin kaupungin verkkosivut *
Venus and Mars

Venus and Mars on brittiläisen Wings-yhtyeen albumi vuodelta 1975. Vuonna 1993 albumi julkaistiin uudelleen bonuskappalein varustettuna. ==Kappaleet== Kaikki kappaleet kirjoittanut Paul McCartney, ellei toisin mainita # # # # # # # # # # # # # Vuoden 1993 uusintapainoksen bonuskappaleet # # # ==Kokoonpano== * Paul McCartney - bassokitara, kitarat, kosketinsoittimet, piano, laulu * Denny Laine - kitarat, kosketinsoittimet, laulu * Linda McCartney - kosketinsoittimet, lyömäsoittimet, laulu * Jimmy McCulloch - kitarat, laulu * Joe English - rummut, lyömäsoittimet * Geoff Britton - rummut (kappaleissa 3, 6 & 9) ==Lähteet== Luokka:Vuoden 1975 albumit Luokka:Wingsin albumit
Katie Stuart (yhdysvaltalainen näyttelijä)

Kathryn Elizabeth ”Katie” Stuart (s. 22. elokuuta 1984 Sonora, Kalifornia, Yhdysvallat) on yhdysvaltalainen näyttelijä, joka esiintyi vuosina 2003–2004 televisiosarjassa General Hospital. Sarjan kuvauksissa hän kuitenkin oli vain vuonna 2003. Hän on myös näytellyt sarjassa Titaanit vuosina 2000–2001 ja yhdessä jaksossa sarjassa Seitsemäs taivas vuonna 2000. Hän on ollut näyttelijänä aktiivisena vuodesta 1998 lähtien. == Aiheesta muualla == * Luokka:Yhdysvaltalaiset näyttelijät Luokka:Vuonna 1984 syntyneet Luokka:Elävät henkilöt
Henrik Forsberg

Henrik Forsberg (s. 16. helmikuuta 1967) on ruotsalainen entinen maastohiihtäjä ja ampumahiihtäjä. Forsberg kilpaili hiihdossa kolmissa olympialaisissa, ja hänen paras sijoituksensa oli neljäs vuoden 1992 kisojen viestissä. Hiihdon MM-kisoissa Forsbergin paras sijoitus oli viides vuoden 1995 50 kilometrin kilpailussa. Ampumahiihdossa Forsberg kilpaili vuoden 2002 kisoissa, ja hänen paras sijoituksensa tuli viestistä, jossa Ruotsi sijoittui neljänneksitoista. Ampumahiihdon MM-kisoissa Forsbergin paras sijoitus oli kahdestoista, sekin viestistä. Tähän joukkue pystyi vuoden 2000 kisoissa. Maailmancupissa hänen paras sijoituksensa oli toinen, joka tuli sprintistä kaudella 2001–2002. Myös Henrikin vaimo Magdalena on menestynyt sekä hiihdossa että ampumahiihdossa. Luokka:Ruotsalaiset maastohiihtäjät Luokka:Ruotsalaiset ampumahiihtäjät Luokka:Vuonna 1967 syntyneet Luokka:Elävät henkilöt
Puujauho

Puujauho on purusta, kutterinlastusta ja mahdollisesti myös muusta puuaineiksesta jauhettua purua hienompaa puuaineista. Puujauhoa käytetään puupellettien raaka-aineena. Sitä voidaan käyttää myös kemianteollisuudessa esimerkiksi hartsien tai liimojen ainesosana. luokka:Mekaanisen puunjalostusteollisuuden tuotteet
Lassila (täsmennyssivu)

Lassila voi tarkoittaa seuraavia: ==Paikannimi== *Lassila, Helsingin Haagan osa-alue *Lassila, asuinalue Oulussa Oulunsalon kaupunginosassa. *Lassila, kylä Noormarkussa *Lassilan linnavuori Ruokolahdella ==Sukunimi== *Aleksi Lassila (s. 2003), pesäpalloilija *Anna Lassila (s. 1968), kirjailija *Anssi Lassila (s. 1973), arkkitehti *Antti Lassila (s. 1932), diplomaatti *Armas Lassila (1890–1955), taloudenhoitaja ja sanomalehti Uuden Suomen toimitusjohtaja *Carolus Lassila (1922–1987), suurlähettiläs *Eemeli Lassila (s. 2005), pesäpalloilija *Eino Lassila (1907–1986), upseeri, Yhdysvaltain armeijan eversti *Else Lassila, lasten- ja nuortenkirjailija *Hanna Vuorimaa, o.s. Lassila (s. 1964), keskimatkojen juoksija *Hannu Lassila (s. 1954), jääkiekkomaalivahti *Helge Lassila (1898–1958), jääkärikapteeni, heimosoturi ja liikemies *Ilmo Lassila (1885–1945), Helsingin yliopiston metsäteknologian professori ja kirjailija *Iris-Lilja Lassila (1938–2011), näyttelijä *Jaakko Lassila (1928–2003), Kansallis-Osake-Pankin pääjohtaja *Jani Lassila (s. 1992), pesäpalloilija *Jere Lassila (s. 2004), jääkiekkoilija *Jooseppi (Josef) Lassila (1863–1940), yritysjohtaja ja toinen Lassila & Tikanojan perustajista *Jussi Lassila (s. 1974), politiijan tutkija *Kalle Lassila (s. 1985), maastohiihtäjä *Kalle Lassila (1913–2004), runoilija *Katri Lassila (s. 1979), valokuvataiteilija *Lauri Lassila (s. 1976), kumparelaskija *Lydia Lassila (s. 1982), australialainen freestyle-hiihtäjä *Maiju Lassila, kirjailija Algot Untolan (1868–1918) salanimi *Maria Lassila-Merisalo (s. 1978), journalismin tutkija ja kirjoittamisen dosentti *Matti Lassila (1865–1930), SDP:n kansanedustaja *Muisto Lassila (1920–2012), jatkosodan ajan kaukopartiomies ja tiedustelija *Ora Lassila, tietojenkäsittelytieteilijä *Pertti Lassila (s. 1949), kirjallisuudentutkija ja kirjallisuuskriitikko, *Petri Lassila (s. 1969), laulaja, lauluntekijä ja kitaristi *Riitta Lassila (s. 1957), lääkäri ja professori *Riitta-Liisa Roponen, o.s. Lassila (s. 1978), maastohiihtäjä *Sampo Lassila, kontrabasisti, säveltäjä ja tuottaja *Severi Lassila (s. 1993), pesäpalloilija *Sirkka Lassila (1929–2016), toimittaja ja tietokirjailija *Taneli Lassila (s. 1998), pesäpalloilija *Teemu Lassila (s. 1983), jääkiekkomaalivahti *Tuomo Lassila (s. 1965), orkesterimuusikko, rumpali ja huilunsoittaja *Veijo Lassila (1933–2000), hammaslääkäri, professori *Ville Lassila (s. 1980), lentopalloilija *Väinö Lassila (1896–1939), anatomian professori ja ihmisoikeusaktivisti *Väinö Lassila (1925–2003), teollisuusjohtaja == Muita merkityksiä == * Lassila & Tikanoja, kiinteistöjen ja laitosten tukipalveluja tuottava yritys Luokka:Sukunimet
Farah Fath

Farah LeeAllen Galfond o.s. Fathhttp://twitter.com/farah_galfondhttp://gamboool.com/farah-fath-and-her- boyfriend-professional-poker-pro-phil-galfond (s. 1. toukokuuta 1984 Lexington, Kentucky, Yhdysvallat) on yhdysvaltalainen näyttelijä, joka on näytellyt saippuasarjassa Päivien viemää. Hän näytteli siinä tuotantokausina 1999–2007 Mimi Lockhart Bradya. Sen jälkeen hän on näytellyt sarjassa One Life to Live, jossa hänen roolihahmonsa on Gigi Morasco. Hän aloitti aktiivisen tv- näyttelemisen vuonna 1999. Fathin nuorempi sisar Victoria on syntynyt vuonna 1987. ==Lähteet== Luokka:Yhdysvaltalaiset televisionäyttelijät Luokka:Vuonna 1984 syntyneet Luokka:Elävät henkilöt
Daphne Blake

Daphne Blake on kuvitteellinen hahmo, joka on esiintynyt Scooby-Doo -televisiosarjoissa ja -elokuvissa. Hahmo teki ensiesiintymisensä vuonna 1969 animaatiosarjassa Scooby-Doo, Where Are You!. Hahmon loivat Joe Ruby ja Ken Spears. == Hahmo == Daphne Blake on yksi Mysteeripoppoo-seuran jäsenistä ja pitää säännöllisesti huolta ulkonäöstään. Daphne joutuu usein vaaratilanteisiin, mihin voi vaikuttaa se, että Blaken suvun jäsenet ovat kuuluisia vaara-alttiudestaanElokuvassa Scooby Doo ja Loch Nessin hirviö (2004). Tämän vuoksi on ollut todennäköisintä, että Daphne joutuu jakson ja elokuvien aikana kidnapatuksi tai muuhun vaaraan, josta muut ryhmän jäsenet joutuvat pelastamaan hänet. Vaikka Daphne ei ole yhtä älykäs kuin Velma, hän yrittää silti ratkoa mysteereitä muotitietoisuudellaan ollen usein myös hyödyksi. Vuosien kuluessa Daphne on ottanut yhä näkyvämpää roolia niin televisiosarjoissa kuin elokuvissa. Muun muassa What's New, Scooby Doo? -televisiosarjassa Daphne tunnettiin muodin lisäksi erityisesti kyvystä avata lukollisia ovia mitä ihmeellisemmillä esineillä. Myöhemmin Daphne on avuttomuudestaan huolimatta osoittanut olevansa hieman atleettinen ja omaavansa mustan vyön joissain itämaisissa taistelulajeissa. Hetken aikaa hän oli myös Mysteeripoppoon johtajana televisiosarjassa The 13 Ghosts of Scooby- Doo. == Sukulaiset == Daphne syntyi kuuluisaan perheeseen. Hänen isänsä George R. Blake on Blake's Bubbles -tuotteen luoja. Daphnen setä John Maxwell puolestaan on elokuvaohjaaja ja hänen serkkunsa Danica on kuuluisa ranskalainen malli. Alun perin hänen sukunsa on peräisin Skotlannista, missä muun muassa Daphnen serkku Shannon asuu edelleen. Daphnen setä Matt työskentelee maatilalla kasvattaen nautakarjaa. == Lähteet == == Aiheesta muualla == * The Daphne Blake Fanlistings Luokka:Scooby-Doo Luokka:Piirroshahmot Luokka:Kuvitteelliset kamppailulajien harrastajat Luokka:Kuvitteelliset etsivät
Eteläboreaalinen vyöhyke

Eteläboreaalinen vyöhyke on pohjoisen havumetsävyöhykkeen eteläisin alue. Se rajautuu pohjoisessa karumpaan keskiboreaaliseen vyöhykkeeseen ja etelässä myös sekametsävyöhykkeeksi kutsuttuun lehtimetsäalueeseen lukeutuvaan hemiboreaaliseen vyöhykkeeseen. Eteläboreaalinen vyöhyke kulkee havumetsävyöhykkeessä koko maapallon ympäri. Eteläboreaalisen vyöhykkeen metsät ovat pohjoisempia havumetsävyöhykkeen alavyöhykkeitä monimuotoisempia. Monimuotoisuus näkyy muun muassa hyönteisten, pesivien lintulajien ja putkilokasvien runsaampana määränä. Metsät ovat myös pohjoisempaa tiheämpiä, korkeampia ja nopeakasvuisempia, ja siksi erittäin kannattavia metsätaloudelle, rehevimmät maat on monin paikoin hyödynnetty maanviljelykseen. Kasvukausi 160–175 vrk, haihtuminen PE 465–510 mm. ==Esiintyminen== Eteläboreaalisia metsiä kasvaa Ruotsissa, Norjassa, Venäjällä ja Suomessa. Myös Aasiassa, Kiinan pohjoispuolella on eteläboreaalisia metsiä. Alppien rinteiltäkin löytää eteläboreaalisia metsiä. Suomen eteläboreaalisen vyöhykkeen pohjoisraja menee kutakuinkin linjalla Vaasa–Jyväskylän pohjoispuoli–Joensuu, ja eteläraja kulkee linjalla Helsinki–Uusikaupunki, jonka eteläpuolella kasvaa ohuena kaistaleena pitkin lounaisrannikkoa hemiboreaalista kasvillisuutta. == Kasvillisuus == Yleisimmät puulajit ovat metsäkuusi, mänty, haapa, lepät ja koivut. Siperiassa myös pihdat ovat yleisiä. Suomen eteläboreaalisella vyöhykkeellä metsät ovat luonnostaan kuusivaltaisia, mäntyä on vain hieman vähemmän, ja ne kasvavat yleensä siellä missä kuusi ei viihdy. Lehtipuita on noin puolet kuusten määrästä, yleensä koivuja ja haapaa. Ne esiintyvät useimmiten nopeakasvuisina pioneeripuina esimerkiksi kuloaukeilla ja havupuut syrjäyttävät usein ne myöhemmin. Metsätyypeistä tavallisin on tuore kangas, joten tyypillisimmät aluskasvillisuuden muodostajat ovat mustikka ja sammalet. Lehtoja löytyy sieltä täältä, ja niissä voi harvoin kasvaa joitakin alueelle muuten epätyypillisiä puulajeja, kuten euroopanpähkinäpensasta, jalavaa tai metsälehmusta, ja usein joitakin kevätkukkijoita, kuten valkovuokkoa ja keltavuokkoa. ==Eteläboreaaliset metsät Pohjois-Amerikassa== Tyypillisimpiä puulajeja ovat keltakoivu, amerikanhaapa, mustakuusi, valkokuusi, hemlokit, tuijat ja männyt. Sokerivaahtera ja jotkin tammet kasvavat alueen eteläosissa, lähellä hemiboreaalista vyöhykettä, hieman Suurten järvien pohjoispuolella. Luokka:Kasvillisuusvyöhykkeet
True Stories

True Stories on amerikkalaisen vaihtoehtorock-yhtyeen Talking Headsin seitsemäs albumi, joka julkaistiin vuonna 1986. Albumi julkaistiin samaan aikaan kun David Byrnen samanniminen elokuva, True Stories – tositarinoita Teksasista. Levyä ei pidetä elokuvan soundtrackina. Albumi uudelleenjulkaistiin vuonna 2006. Brittiläinen yhtye Radiohead otti nimensä albumin kappaleesta ”Radio Head”. ==Kappaleet== Kaikki kappaleet kirjoittanut David Byrne. #”Love for Sale” – 4:30 #”Puzzlin’ Evidence” – 5:23 #”Hey Now” – 3:42 #”Papa Legba” – 5:54 #”Wild Wild Life” – 3:39 #”Radio Head” – 3:14 #”Dream Operator” – 4:39 #”People Like Us” – 4:26 #”City of Dreams” – 5:06 Vain kappaleet ”Love for Sale”, ”Wild Wild Life” ja ”City of Dreams” olivat mukana elokuvassa tässä muodossa. Muut levyn kappaleet olivat elokuvassa näyttelijöiden laulamana. ==Tekijät== ===Yhtyeen kokoonpano=== *David Byrne – kitara, laulu *Chris Frantz – rummut *Tina Weymouth – basso, taustalaulu *Jerry Harrison – koskettimet, kitara, taustalaulu ===Vierailevat muusikot=== *Paulinho da Costa – lyömäsoittimet kappaleissa ”Papa Legba”, ”Radio Head” ja ”People Like Us” *Steve Jordan – harmonikka kappaleessa ”Radio Head” *Tommy Morrell – pedaalikitara kappaleissa ”People Like Us” ja ”City of Dreams” *Tommy Camfield – viulu kappaleessa ”People Like Us” *Bert Cross Choir – laulu kappaleessa ”Puzzlin’ Evidence” *St. Thomas Aquinas Elementary -koulun kuoro – laulu kappaleessa ”Hey Now” ===Tuotanto=== *Eric Thorngren – tekniikka, miksaus *Melanie West, Nick del Ray – tekniikka *Robin Laine, Charles Brocco ja Tom Nist – miksaus *Lee Herschburg – kappaleen ”People Like Us” miksaus *Mick Guzauski – kappaleen ”Wild Wild Life” miksaus *Jack Skinner – masterointi ==Listasijoitukset== Albumi Vuosi Lista Sijoitus 1986 Britannian albumilista 7 Single Vuosi Single Lista Sijoitus 1986 "Wild Wild Life" Britannian singlelista 43 1987 "Radio Head" Britannian singlelista 52 == Lähteet == Luokka:Vuoden 1986 albumit Luokka:Konseptialbumit Luokka:Talking Headsin albumit
İTV

İTV (, ) on azerbaidžanilainen televisiokanava. Se perustettiin 29. elokuuta 2005. Televisiokanava lukeutuu Azerbaidžanin ei-valtiollisiin televisiokanaviin. Se liittyi Euroopan yleisradiounioniin 5. heinäkuuta 2007. == Aiheesta muualla == *İTV:n internetsivut Luokka:Azerbaidžanilaiset televisiokanavat Luokka:Vuonna 2005 perustetut televisiokanavat
Kielinysty

Kielinystyt eli papillit ovat kielen pinnalla olevia nystyjä, joiden tehtävä voi olla joko mekaaninen tai niissä voi sijaita makuaistimuksen aikaansaavia makusilmuja. Kielinystyjä ovat rihmanysty, keilanysty, vallinysty, lehtinysty, linssinysty ja sieninysty, joista valli-, sieni- ja lehtinystyissä on makusilmuja. Ihmisillä suurimpia nystyjä ovat vallinystyt, jotka sijaitsevat suun takaosassa auran muotoisessa muodostelmassa. Kielinystyjen esiintyminen, koko ja lukumäärä eroaa eri eläinlajeilla. ==Mekaaniset nystyt== Mekaanisten nystyjen tehtävän on suojata kielen pintarakenteita ja joillakin on tietylle eläinlajille tyypillinen tehtävänsä. Mekaanisia nystyjä ovat rihmanysty, keilanysty ja linssinysty. ===Rihmanysty=== Rihmanystyt () ovat pienimpiä kaikista kielinystyistä, mutta niitä on eniten kielen pinnalla. Näitä nystyjä ei voi erottaa paljaalla silmällä. Rihmanystyjä on lähinnä kielen kärjessä dorsaalipinnalla ja niiden päät osoittavat kohti nielua. Hevoselle ominainen kielen samettius johtuu rihmanystyistä. ===Keilanysty=== Keilanysty eli kartionysty () on ihmisellä, märehtijöillä ja kissoilla esiintyvä kielinysty, joka kissoilla aiheuttaa kielen karheuden. Kissoilla keilanystyt ovat levittäytyneet kaikkialle kielen dorsaalipuolelle ja niiden aiheuttama karheus avustaa kissaa turkin pesussa. Naudalla keilanystyjä esiintyy kielen tyvessä. ==Makusilmuja sisältävät nystyt== Makusilmuja on sieni-, lehti- ja vallinystyissä. Näiden nystyjen nimet tulevat niiden muodosta. ===Sieninysty=== Sieninystyt () ovat muodoltaan tattimaisia ja niitä voi erottaa kielen pinnalta pieninä pisteinä myös paljaalla silmällä. Sieninystyjä esiintyy lähinnä kielen kärjessä ja niissä sijaitsevat makusilmut ovat asettuneet nystyn dorsaalipinnalle. ===Lehtinysty=== Lehtinystyt () ovat muodoltaan lehtimäisiä ja niitä esiintyy lähinnä kielen lateraalipinnalla. Lehtinystyjen lehtien väliin laskee pienten sylkirauhasten tiehyitä. Lehtinystyt puuttuvat märehtijöiden kielestä. ===Vallinysty=== Vallinystyt () ovat harvalukuisimpia kielinystyistä ja ne ovat ihmisellä jakautuneet V-kirjaimen muotoon kielen takaosaan. Vallinystyissä olevaan uurteeseen laskee pienten sylkirauhasten tiehyitä, joista tuleva sylki huuhtelee uurretta siten, että uudet makuaistimukset pääsevät vaikuttamaan makusilmuihin. Luokka:Suu
Daze

Daze on tanskalainen eurodance-yhtye, jonka tunnetuin hitti on ”Superhero” vuodelta 1997. Yhtyeen debyyttilevy myi platinaa ja kultaa monissa maissa. Vuonna 1998 yhtye nousi listoille myös Yhdysvalloissa. Muita Dazen tunnettuja hittejä ovat mm. ”Tamagotchi” ja ”15 Minutes of Fame”. Yhtyeeseen kuuluvat naissolisti Trine Bix sekä miehet Lucas Sieber ja Jesper Tønnov Rasmussen. Vuonna 2008 yhtye ilmoitti tekevänsä paluun. Comeback sisälsi kiertueen Tanskassa ja kokoelma-albumin muutamalla uudella kappaleella. Vuonna 2013 yhtye osallistui Tanskan Euroviisukarsintoihin kappaleella We Own The Universe. Kappaleen on kirjoittanut sama tekijätiimi kuin vuoden 2012 voittajakappaleen ”Euphoria”, jonka esitti Loreen. Yhtye ei sijoittunut kolmen parhaan joukkoon. ==Albumit== * Superheroes (1997) * They Came to Rule (1999) Luokka:Tanskalaiset eurodanceartistit ja -yhtyeet
Markku Mannerkoski

Markku Bernd Veikko Mannerkoski (s. 18. lokakuuta 1936 Hämeenlinna) toimi Oulun yliopiston metalliopin professorina, rehtorina ja VTT:n pääjohtajana. ==Henkilöhistoria== Mannerkosken vanhemmat olivat maanviljelysneuvos Veikko Mannerkoski ja Vieno Anttila. Kauppaneuvos Lauri Mannerkoski on hänen veljensä. Markku Mannerkoski avioitui 1960 Hilkka Aune Luodon kanssa. Mannerkoski valmistui diplomi-insinööriksi teknillisen korkeakoulun vuoritekniikan osaston metallurgian opintosuunnalta vuonna 1959 ja väitteli Teknillisestä korkeakoulusta tohtoriksi vuonna 1964. Kuka kukin on 1978, s. 568. Viitattu 30.8.2023. ==Ura== Mannerkoski oli ensin tutkijana teollisuudessa, mistä siirtyi vuonna 1963 Oulun yliopistoon metalliopin professorin virkaan, johon hänet valittiin vakinaisesti 1965. Mannerkoskesta tuli seuraavana vuonna perustetun korkeakouluneuvoston jäsen ja neuvoston teknillisten tieteiden jaoston puheenjohtaja vuonna 1967. Oulun yliopiston teknillisen tiedekunnan varadekaaniksi hänet valittiin 1966. Vuonna 1968 hänet valittiin 31-vuotiaana Oulun yliopiston neljänneksi rehtoriksi. Mannerkoskea nuorempi yliopiston rehtori Suomessa oli aiemmin ollut 1700-luvun alkupuolella. Hänet valittiin vielä kuusi eri kertaa rehtoriksi, ennen siirtymistään VTT:lle vuonna 1987. Oulun yliopiston kasvuvaihe osui Mannerkosken aikaan, ts. hän oli yksi siihen paljon vaikuttaneista henkilöistä. Johtamansa yliopiston kasvun ja kehittymisen myötä hän toimi aktiivisesti suomalaisessa ja eurooppalaisessa tiede- ja korkeakoulupolitiikassa, mm. kahdeksan vuotta Suomen korkeakoulujen rehtorien neuvoston puheenjohtajana 1975–1983 ja Euroopan rehtorien neuvoston pysyvän komitean jäsenenä 1971–1977. Mannerkoski vaikutti myös parikymmentä vuotta Suomen Kulttuurirahastossa ja usean eri yrityksen hallituksessa. VTT:n pääjohtajaksi vuonna 1987 tultuaan hän osallistui monin eri tavoin tutkimuslaitoksen ja elinkeinoelämän yhteistyöhön, samoin kuin eurooppalaisten tilaustutkimuslaitosten yhteiseen toimintaan. VTT uudisti Mannerkosken johdolla konsernirakenteensa edellisen pääjohtajan Pekka Jauhon ajalta. Usean kymmenen eri tutkimuslaboratorion muodostama osastorakenne muutettiin alle kymmenen suuren tutkimusyksikön organisaatioksi vuoden 1994 alusta. Tällä organisaatiorakenteella VTT toimi aina vuoteen 2006. Mannerkoski jäi eläkkeelle vuonna 1999, ja hänen seuraajakseen valittiin Erkki K.M. Leppävuori. ==Lähteet== * Klinge, Matti (päätoimittaja). Suomen kansallisbiografia. Osa 6 (Lehtonen-Mörne), s. 516–517. Helsinki: Suomalaisen Kirjallisuuden Seura 2005. ISBN 951-746-447-9 ===Viitteet=== ==Aiheesta muualla== * Salo, M., Lackman, M. 1998. Oulun yliopiston historia 1958–1993. Julkaisija: Oulun yliopisto * Michelsen, K.E. 1993. Valtio, teknologia, tutkimus: VTT ja kansallisen tutkimusjärjestelmän kehitys. Julkaisija: VTT, Espoo.ISBN 9513842711 Luokka:Oulun yliopiston professorit Luokka:Oulun yliopiston rehtorit Luokka:Suomalaiset professorit Luokka:Suomalaiset insinöörit Luokka:VTT:n pääjohtajat Luokka:Vuonna 1936 syntyneet Luokka:Elävät henkilöt
Lapin Liha

Lapin Liha Oy on suomalainen vuonna 1989Uutiset Lapin Liha perustettu Suomen suurin poronlihan jalostajaYritys Lapin liha . Sen jalostamo sijaitsee Rovaniemellä. Se oli myös maailman ainoa poronlihan jalostaja, jolla teurastus, tuotanto ja jalostus tapahtuivat samassa tuotantolaitoksessa. Lapin Liha työllistää yli 70 henkilöä. Vuodesta 2011 Lapin Liha on ollut osa Polarica-konsernia. ==Lähteet== ==Aiheesta muualla== * Annu Passoja, Pohjoismaiden suurin poronlihan jalostaja jatkaa poronlihan tuontia Venäjältä, Yle.fi, uutiset 2.8.2016 Luokka:Suomalaiset elintarvikeyritykset Luokka:Rovaniemeläiset yritykset Luokka:Suomalaiset elintarvikealan tuotemerkit
Mega Man II

Mega Man II voi tarkoittaa seuraavia videopelejä: * Mega Man 2, Nintendo Entertainment System -konsolin peli * Mega Man 2 (Game Boy), Game Boy -käsikonsolin peli * Mega Man X2, Super Nintendo Entertainment System -konsolin peli Luokka:Täsmennyssivut
Mega Man III

Mega Man III voi tarkoittaa seuraavia videopelejä: * Mega Man 3, Nintendo Entertainment System -konsolin peli * Mega Man 3 (Game Boy), Game Boy -käsikonsolin peli * Mega Man X3, Super Nintendo Entertainment System-, PlayStation konsolien ja PC:n peli Luokka:Täsmennyssivut
Mega Man IV

Mega Man IV voi tarkoittaa seuraavia videopelejä: * Mega Man 4, Nintendo Entertainment System -konsolin peli * Mega Man 4 (Game Boy), Game Boy -käsikonsolin peli * Mega Man X4, PlayStation- ja Sega Saturn -konsolien peli Luokka:Täsmennyssivut
Mega Man V

Mega Man V voi tarkoittaa seuraavia videopelejä: * Mega Man 5, Nintendo Entertainment System -konsolin peli * Mega Man 5 (Game Boy), Game Boy -käsikonsolin peli * Mega Man X5, PlayStation- ja PC -peli Luokka:Täsmennyssivut en:Mega Man V
Jälkitauti – Kaikki levytykset 1980–1986

Jälkitauti – Kaikki levytykset 1980–1986 on suomalaisen kuplettilaulaja Jaakko Tepon kokoelmalevy. Sen julkaisi Rocket Records 9. huhtikuuta 2008. Äänite sisältää artistin kaikki levytykset vuosilta 1980–1986 sekä viisitoista aiemmin julkaisematonta kotiäänitystä 1970-luvulta. Jälkitauti – Kaikki levytykset 1980–1986 on Jaakko Tepon eniten listaviikkoja saavuttanut julkaisu. Se debytoi Suomen virallisen listan sijalla 23, ja saavutti parhaimmillaan kuudennen sijan. Se pysyi listalla yhteensä 53 viikkoa. == Kappaleet == === CD 1 === # # # # # # # # # # # # # # # # # # # # # # # # # # # # === CD 2 === # # # # # # # # # # # # # # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) # (aiemmin julkaisematon) == Lähteet == == Aiheesta muualla == * Levyn esittelysivu Rocket Recordsin kotisivuilla Luokka:Vuoden 2008 kokoelma-albumit Luokka:Jaakko Tepon albumit Luokka:Rocket Recordsin albumit
E.T. (täsmennyssivu)

E.T. voi tarkoittaa: * E.T. – The Extra Terrestrial, vuoden 1982 elokuva ** E.T. the Extra-Terrestrial, Michael Jacksonin äänikirja sekä soundtrack-albumi ** E.T. the Extra-Terrestrial, videopeli vuodelta 1982 * ”"E.T.”, Katy Perryn kappale albumilta Teenage Dream vuodelta 2010 * E.T. (Ex Tempore), suomalainen yhtye. == Katso myös == *ET
25 (Värttinän albumi)

25 on Värttinän kokoelmalevy joka ilmestyi 26. syyskuuta 2007. Sille on koottu materiaalia kaikilta yhtyeen albumeilta. ==Kappaleet== #Oi Dai #Varrii ompi zaijuvesj #Ämmät #Miinan laulu #Kylä vuotti uutta kuuta #Mikä miulla mielessä #Aitara #Yötulet #Ottajat #Kokko #Emoton #Laulutyttö #Maahinen neito #Vihi #Käppee #Äijo #Nahkaruoska #Vipinäveet #Riena #Lemmennosto #Hoptsoi #Seelinnikoi == Arvostelut == * Allmusic: Allmusic review * Smackthejack.net: Smackthejack.net: Levyarvio == Lähteet == Luokka:Värttinän albumit Luokka:Vuoden 2007 kokoelma-albumit
Galguduud

Galguduud on Somalian alue, jonka pääkaupunki on Dhuusamarreeb.. Galguduudissa on eniten Hawiye- ja Darod-klaanien jäseniä. Alue ulottuu Etiopian vastaiselta rajalta Intian valtamerelle asti, ja sen pinta-ala on 46 126 neliökilometriä. Vuonna 2008 asukkaita arvioitiin olevan noin 604 000.World Gazetteer 2008 Galgaduud on yksi Somalian keskilääneistä. Monet Somalian aktiivisimmista vaikuttajista muun muassa politiikan, talouden, uskonnon ja kulttuurin aloilla ovat kotoisin sieltä. Galguduudilaiset ovat osallistuneet aktiivisesti maan sotatoimiin ja vaikuttaneet esimerkiksi rauhanturvajoukkojen vetäytymiseen vuonna 1993, mitä monet somalialaiset pitävät maan uudelleen itsenäistymisenä. == Katso myös == *Galmudug == Lähteet == Luokka:Somalian alueet
Nepalin vaakuna

Nepalin vaakuna vaihdettiin Nepalin sisällissodan jälkeisessä sovinnon yhteydessä ja uusi vaakuna otettiin käyttöön 28. toukokuuta 2008. Siinä on Nepalin lippu, Mount Everest, vihreät vuoret symboloimassa Nepalin kumpuilevia alueita, keltainen väri hedelmällistä terai aluetta ja köynnös Nepalin kansalliskukkia, alppiruusuja. Keskellä on Nepalin valtion muotoinen valkoinen siluetti. Vaakunan pohjassa on punainen käärö johon on kirjoitettu Nepalin motto , eli "Äiti ja äidinmaa ovat rakkaampia kuin taivas". Vuonna 2020 vaakunassa olevaa Nepalin siluettia muutettiin siten, että se vastaa Nepalin hallituksen käsitystä maan nykyisistä rajoista. Tähän kuuluu mm. kiistanalainen Kalapanin alue. == Lähteet == Vaakuna Luokka:Valtioiden vaakunat
Donald Jackson

Donald George Jackson CM (s. 2. huhtikuuta 1940) on kanadalainen taitoluistelija. Hän syntyi Oshawassa, Ontariossa. Jackson oli Kanadan-mestari vuosina 1959–1962 sekä Pohjois-Amerikan-mestari 1959 ja 1961. Hän voitti pronssia vuoden 1960 talviolympialaisissa Squaw Valleyssä. Jackson ylsi maailmanmestaruuteen miesten yksinluistelussa vuonna 1962. Hän oli aiemmin ollut hopeasijoilla vuosina 1959 ja 1960. Hän on vuoden 1962 Lou Marsh Trophy -voittaja. == Lähteet == Luokka:Kanadalaiset taitoluistelijat Luokka:Kanadalaiset olympiamitalistit Luokka:Member of the Order of Canada Luokka:Vuonna 1940 syntyneet Luokka:Elävät henkilöt
In the Rio (25th Anniversary Edition)

In the Rio (25th Anniversary Edition) on Sleepy Sleepersien kokoelmalevy joka ilmestyi 21. marraskuuta 2007. Albumilla on vuonna 1982 julkaistu Sleepy Sleepers in the Rio -albumi ja vuonna 1983 julkaistu samanniminen englanninkielinen albumi. == Kappaleet == === CD 1 === # # # # # # # # # # # # # # === CD 2 === # # # # # # # # # # # # # # == Lähteet == Luokka:Vuoden 2007 kokoelma-albumit Luokka:Sleepy Sleepersin albumit
Linda Fratianne

Linda Sue Fratianne (s. 2. elokuuta 1960) on yhdysvaltalainen taitoluistelija. Hän voitti neljä perättäistä Yhdysvaltain-mestaruutta vuosina 1977–1980 ja olympiahopeaa Lake Placidissa 1980. Fratianne oli naisten yksinluistelun maailmanmestari vuosina 1977 ja 1979. Hänellä on vuonna 1991 syntynyt tytär Ali. == Lähteet == == Aiheesta muualla == Luokka:Yhdysvaltalaiset taitoluistelijat Luokka:Yhdysvaltalaiset olympiamitalistit Luokka:Vuonna 1960 syntyneet Luokka:Elävät henkilöt
Dorothy Hamill

Dorothy Stuart Hamill (s. 26. heinäkuuta 1956) on yhdysvaltalainen taitoluistelija. Hän voitti olympiakultaa vuonna 1976 InnsbruckissaWallechinsky, s. 630. Hamill syntyi Chicagossa, mutta muutti varhain perheineen Connecticutin Greenwichiin. Hän oli naisten yksinluistelun Yhdysvaltain-mestari vuosina 1974–1976 ja maailmanmestari vuonna 1976. Carlo Fassilta valmennusta saanut Hamill on luistellut vielä keski-ikäisenä, muun muassa Broadway on Ice -show'ssa. Hän on saanut hoitoa rintasyöpään. == Lähteet == * === Viitteet === Luokka:Yhdysvaltalaiset taitoluistelijat Luokka:Yhdysvaltalaiset olympiavoittajat Luokka:Vuonna 1956 syntyneet Luokka:Elävät henkilöt
Gottfried von Erdmannsdorf

Gottfried von Erdmannsdorf (25. huhtikuuta 1893 – 1946) oli saksalainen kenraalimajuri toisessa maailmansodassa. Erdmannsdorf liittyi Saksan keisarikunnan armeijaan 8. helmikuuta 1913 ja palveli 13. jääkäripataljoonassa vuonna 1914. Ennen toista maailmansotaa hän palveli Erfurtin aluekomendanttina vuonna 1938. Hänet oli ylennetty everstiluutnantiksi samana vuonna. Toisen maailmansodan syttyessä Erdmannsdorf osallistui Puolan sotaretkeen mm. 14. Armeijan yleisesikunnassa ja lokakuussa hänestä tuli 171. jalkaväkirykmentin komentaja. Erdmannsdorf ylennettiin kesäkuussa 1939 everstiksi ja kenraalimajuriksi 1. joulukuuta 1942. Vuoden 1942 lokakuussa hän sai komentoonsa Saksan 465. jalkaväkidivisioonan, ja palveli yksikön komentajana vuoden 1944 maaliskuun 18. päivään, jolloin siirtyi Mogilevin komendantiksi. Erdmannsdorf sai ansioistaan kultaisen Saksan ristin ja ritariristin. Hän jäi Mogilevissä sotavangiksi keskustan armeijaryhmän mukana 30. kesäkuuta 1944. Sodan jälkeen Erdmannsdorf tuomittiin kuolemaan sotarikoksista ja hirtettiin Minskissä vuonna 1946. == Aiheesta muualla == *http://www.feldgrau.com/search- officers2.php?ID=440 Luokka:Saksalaiset kenraalit Luokka:Saksalaiset teloitetut Luokka:Sotarikoksista teloitetut Luokka:Vuonna 1893 syntyneet Luokka:Vuonna 1946 kuolleet
Kuopion urheilusukeltajat

Kuopion Urheilusukeltajat ry on vuonna 1969 perustettu kuopiolainen sukellusseura, joka on Suomen Sukeltajaliiton jäsen. Kesäisin seura järjestää keskiviikkosukelluksia Kallaveden lähistön sukelluskohteisiin ja viikonloppuisin pyritään järjestämään sukellusretkiä Suvasvedelle. Seura järjestää vuosittain laitesukelluksen peruskurssin ja jatkokurssin P1 (CMAS*) ja P2 (CMAS**). Lapsille on norppatoimintaa, harjoituksia on kerran viikossa. Seura vuokraa sukeltajan laitepaketteja. Sillä on käytössään kiinteä ja siirrettäviä kompressoreita. Seuralla on 5.3-metrinen Pioner Multi- pulpettivene sekä 21,5-metrinen moottorialus Marie Antoinette, joka alun perin on ollut Neuvostoliiton puolustusvoimien sukeltajien tukialus, rakennettu n. 1950-1960. ==Lähteet== *Kuopion Urheilusukeltajat ry Luokka:Kuopiolaiset yhdistykset Luokka:Kuopiolaiset urheiluseurat
Siegfried Ruff

Siegfried Ruff (20. helmikuuta 1895 Cunersdorf – 3. helmikuuta 1946 Riiassa) oli saksalainen kenraalimajuri toisen maailmansodan aikana. Ruff liittyi armeijaan 22. maaliskuuta 1913 ja palveli ensimmäisessä maailmansodassa 56:nnessa keisarillisen Saksan tykistörykmentissä. Ennen toista maailmansotaa hän palveli 1. tykistörykmentissä Wehrmachtissa ja XXV armeijakunnan komentajan adjutanttina. Ruff ylennettiin everstiluutnantiksi 1. helmikuuta 1938. Toisen maailmansodan alussa hän oli 291. ja 305. tykistörykmentissä ja ylennettiin everstiksi 1. tammikuuta 1942. Vuonna 1942 Ruff siirtyi 401. jalkaväkidivisioonan komentajaksi, ja hänet ylennettiin kenraalimajuriksi 1. joulukuuta. Vuonna 1944 hän siirtyi Saksan hallinnon komendantiksi Riikaan ja palveli 1. helmikuuta 1945 lähtien 609. jalkaväkidivisioonan komentajana. Ruff sai ylennyksen kenraaliluutnantiksi 1. maaliskuuta 1945 ja hän sai ansioistaan kultaisen Saksan ristin ja ritariristin. Sodan lopussa Ruff jäi puna-armeijan vangiksi ja joutui Riiassa vastaamaan sotaoikeuteen sotarikoksista. Hänet tuomittiin kuolemaan ja hirtettiin Riiassa vuonna 1946. == Aiheesta muualla == *http://www.feldgrau.com/search-officers2.php?ID=1696 Luokka:Saksalaiset kenraalit Luokka:Saksalaiset teloitetut Luokka:Sotarikoksista teloitetut Luokka:Vuonna 1895 syntyneet Luokka:Vuonna 1946 kuolleet
Versowood

Versowood Group Oy (vuoteen 2004 asti Vierumäen Teollisuus Oy, jonka omisti teollisuusneuvos Eino Kolli vuoteen 1990 asti) on Heinolan Vierumäellä sijaitseva puunjalostusyritys. Versowood on Suomen suurin yksityinen sahatavaran tuottaja ja jalostaja. Puunkäsittelyssä käytettävien aineiden vuoksi on Vierumäen tuotantoalue määritelty Päijät-Hämeen liiton Päijät-Hämeen maakuntakaavassa määritelty yhdeksi neljästä Päijät-Hämeen maakunnan Seveso- direktiivi III:n mukaisesta suuronnettomuusvaarallisesta laitoksesta. Sen merkintä maakuntakaavassa on tkem1. http://www.paijat-hame.fi/wp- content/uploads/2015/09/maakuntakaava2014-LIITEOSA_20170220_web.pdf ==Historia== ===Sahat ja liimapuutehtaat=== Yritys perustettiin vuonna 1946 Härkälän kylään. Se koostui alun perin sahasta, jonka perustamista muut alueen sahat vastustivat. Vuonna 1965 alettiin rehusiilojen ja laitureiden valmistusta varten kyllästää puuta, aluksi suolakyllästyksellä. Vuonna 1972 aloitettiin liimapuutuotanto myös rakennusten kantavia rakenteita varten. Vuonna 1990 Vierumäen Teollisuus siirtyi Kollin perheeltä Kopran perheelle. Vuonna 1997 konsernin tytäryhtiöksi ostettiin Otavan saha Mikkelistä. Vuonna 2000 rakennettiin Novalamin tehdas Vierumäen sahan viereen. Se on kolmannen sukupolven liimapuutehdas, joka käynnistyi saman vuoden elokuussa. 2001 ostettiin Laminated Lumber Oy Kotkasta. Sen tuotannosta 90 % vietiin Japanin markkinoille. Kotkan liimapuutehdas lopetti toimintansa vuonna 2008.http://www.kymensanomat.fi Vuonna 2004 Versowood osti Paloheimo Wood Oy:n, joka koostuu sahasta, höyläämöstä, välisäletuotannosta (tavaramerkki HGB) kaikkine tuotantolaitoksineen. Vuonna 2014 Versowood osti Vapo Timber Oy:n Hankasalmen sahan.Vapon Hankasalmen saha Versowood Oy:n omistukseen , Versowood Oy. Viitattu 25.5.2014. thumb|Versowood-areena-jäähalli nimettiin Mestis-joukkue Peliittojen sponsorin Versowoodin mukaan. ===Pakkaustehdas=== Vuonna 2002 ostettiin Pentre Finland Oy, joka valmistaa puisia ja vanerisia keloja sekä pakkauslaatikoita. Vuonna 2004 Versowoodin Riihimäen tehdas (entinen Paloheimo Wood) alkoi valmistaa kuormalavoja. ==Katso myös== *Sahateollisuus ==Lähteet== Luokka:Suomen polttopuupellettitehtaat Luokka:Suomalaiset perheyritykset luokka:Mekaaninen metsäteollisuus Luokka:Vierumäki
Luoman Puutuote

Luoman Puutuote Oy on suomalainen vuonna 1982 perustettu kevythirsirakennusten valmistaja, jonka pääkonttori sijaitsee Seinäjoen Ylistarossa. Yhtiöllä on kolme tehdasta Suomessa sekä yksi Pohjois-Saksassa. Luoman Puutuote Oy tunnetaan Lillevilla-piharakennuksistaan ja -vajoistaan, joita valmistetaan noin 90 000 kappaletta vuodessa. Valikoimiin kuuluvat kevyemmät hirsirakennukset, kuten varastot, vajat, kesäaitat terasseineen, puuliiterit, kuivakäymälät (perinteiset sekä kompostoivat) ja leikkimökit. Saksan Grabowissa sijaitsevassa tehtaassa valmistuu 50 000 hirsirakennusta vuodessa. Suomessa Luoman tuotanto on keskittynyt kolmeen pisteeseen: Ylistaron Kylänpäähän, Ylistaron keskustaan sekä Vähänkyrön Vedenojalle. Vähässäkyrössä valmistuvat liimatut aihiot, palkit ja lamellit. Siellä on myös höyläys- ja sormijatkoslinja sekä iso vaakavannesaha. Luoman-konsernin liikevaihto vuonna 2009 oli 42,8 miljoonaa euroa ja henkilöstömäärä 135. Taulukko 5: Alan suurimpia yrityksiä vuonna 2009 (TOL 16231 Puutalojen valmis- tus) (Lähde: Suomen Asiakastieto Oy). Yrityksen vuotuinen sahatavaran käyttömäärä on noin 200 000 m3. Tuotannosta menee vientiin noin 90 %, yli 30 maahan, pääasiassa Skandinavian ja Keski-Euroopan markkinoille. Saksan osuus myynnistä on noin kolmannes. Kotimaassa jälleenmyyjinä toimivat mm. Bauhaus, Carlson, Stark, Rautanet, K-Rauta, Rautia, Agrimarket, Kodin Terra ja Prisma. ==Historiaa== Pekka Luoma perusti kahden miehen yrityksen kotikyläänsä valmistuttuaan Kotkan puutalousoppilaitoksesta. 1980-luvulla yritys höyläsi puuosia maatalouskoneiden valmistajille ja elementtejä talotehtaille. 1990-luvulle tultaessa työntekijöitä oli noin kymmenen. Laman jälkeen Luoman erikoistui kevythirsituotteisiin. Vuonna 2000 yrityksen hallituksen puheenjohtajaksi ja osaomistajaksi tuli Valmetin ja Metson johdossa toiminut vuorineuvos Matti Sundberg. Puuteollisuusyrittäjät ry valitsi Luoman Oy:n vuoden 2012 puuteollisuusyritykseksi. ==Lähteet== Luokka:Suomalaiset rakennustuotevalmistajat Luokka:Vähäkyrö Luokka:Ylistaro Luokka:Rakentamisen tuotemerkit
Lily Kronberger

Lily Kronberger (12. marraskuuta 1890 Budapest – 21. toukokuuta 1974 Budapest) oli unkarilainen taitoluistelija. Kronberger oli naisten yksinluistelun maailmanmestari perättäisinä vuosina 1908–1911. Hän oli juutalainen ja pääsi vuonna 1983 International Jewish Sports Hall of Fameen.International Jewish Sports Hall of Fame Kronberger kelpuutettiin myös World Figure Skating Hall of Fameen vuonna 1997. == Lähteet == * International Jewish Sports Hall of Fame === Viitteet === Luokka:Unkarilaiset taitoluistelijat Luokka:Vuonna 1890 syntyneet Luokka:Vuonna 1974 kuolleet
Cron

cron on ajastuspalvelu Unix-pohjaisille käyttöjärjestelmille. Nimi pohjautuu kreikan sanaan ”chronos” (χρόνος), joka tarkoittaa aikaa. == crontab == Yleensä ajastimia muokataan `crontab`-ohjelmalla, joka ohjaa crond-daemonia, joka ajaa komennot taustalla ja tarkistaa minuutin välein, jos komentoja pitää suorittaa ja suorittaa ne. Tehtävät suoritetaan, kun aika- ja päivämääritykset täsmäävät nykyhetkeen. * * * * * komento ┬ ┬ ┬ ┬ ┬ │ │ │ │ │ │ │ │ │ └──── viikonpäivä (0–7) (sunnuntai = 0 tai 7) │ │ │ └────── kuukausi (1–12) │ │ └──────── päivä (1–31) │ └────────── tunnit (0–23) └──────────── minuutit (0–59) ==Historia== cronin tiedetään olleen mukana AT&T;:n version 7 Unixissa vuodelta 1979.https://minnie.tuhs.org/cgi-bin/utree.pl?file=V7/etc/rc Sen toiminta oli vielä melko yksinkertaista. Ohjelma luki käynnistyessään asetustiedostonsa, tarkisti oliko mitään ajettavana ja nukkui minuutin ennen toistoa.https://minnie.tuhs.org/cgi-bin/utree.pl?file=V7/usr/src/cmd/cron.c Purduen yliopiston opiskelija Robert Brown kehitti 1979 uuden version cronista perustuen Franta–Malyn vuonna 1977 julkaisemaan algoritmiinW. R. Franta, Kurt Maly, "An efficient data structure for the simulation event set", Communications of the ACM, August 1977, joka oli hiin tehokas, että cron voitiin antaa käytettäväksi kaikille käyttäjille. Tämä versio julkaistiin UNIX System V:n mukana. 1980-luvun lopulla Paul Vixien kehittämä Vixie cron nousi hallitsevaan asemaan. Monet myöhemmät ohjelman perustuvat siihen tai ainakin ovat sen kanssa yhteensopivia. cron on standardoitu POSIX-standardissa IEEE Std1003.2-1992. == Katso myös == * at * launchd == Aiheesta muualla == * GNU Cron * CVSweb for FreeBSD's cron - Vixie cron 3.0 * Komentojen ajastaminen Linux.fi-wikissä * Webcron.org – maksullinen palvelu, joka lähettää automaattisesti http-kyselyn (käy WWW-sivulla) ennalta määrättyihin aikoihin == Lähteet == Luokka:Unix-ohjelmat